271 



zvjezdarnice g. profesoru dru. Otonu Kučeri, dok se ne osnuje ovakova 

 sekcija; g. prof. Kučera upravljao je zvjezdarnicom cijele godine 1912. do 

 sredine siječnja ove godine, kada je odbor predao privremenu upravu 

 zvjezdarnice meni u ruke sa željom i ovlasti, da nanovo sastavim astro- 

 nomijsku sekciju. 



Premda je bila astronomijska sekcija raspuštena, polazili su u go- 

 dini 1912. zvjezdarnicu osim privremenog njezinog upravitelja g. dra. Otona 

 Kučera i ostali suradnici iz g. 1911. kao dobrovoljni suradnici t. j. g. Mi- 

 roslav Mance i ja. 



U knjigu, u koju suradnici zvjezdarnice upisuju svaki svoj rad te 

 trajanje svakog svog boravka na zvjezdarnici, ubilježio je g. dr. Oton 

 Kučera o svom radu na zvjezdarnici u godini 1912. ovo: „U godini 1912. 

 nisam bilježio po satovima svagda, kada sam bio na zvjezdarnici i što 

 sam u njoj radio. Glavni su poslovi bili: Radnje i pokusi oko meridi- 

 janskoga kruga; popravak i adaptacija durbina od 6 a kod Welhartickoga 

 i Pachnera u Beču, kod kojih sam 2 puta i sam bio u tom poslu, da 

 odredim i ugovorim, što je nužno; instalacija električne rasvjete na meri- 

 dijanskom krugu; namještenje i ispitivanje kronografa (vlasništvo geo- 

 detskog tečaja ovdje) i s time u svezi uređenje električnog prenošenja 

 vremena od ure 964 u meridijansku kolibu; popravak ključeva i para- 

 laktične glave na durbinu od 4" (vlasništvo geološkog muzeja u Zagrebu), 

 s kojim sam 5 nedjelja boravio i opažao na Sljemenu (od 29. jula do 1. 

 septembra); uređenje biblioteke zvjezdarnice...." 



Suradnik zvjezdarnice g. Miroslav Mance posvetio je među ostalim 

 svoju pažnju motrenju Gale-ova kometa 1912a. 



Ja sam napokon surađivao na zvjezdarnici samo u drugoj polovici 

 godine, jer sam cijele školske godine 1912./13. proboravio u naučne svrhe 

 na nacijonalnom opservatoriju u Parizu. U mjesecu septembru i oktobru 

 ispoređivao sam dnevno kronometar Nardin 484 (vlasništvo geodetskog 

 tečaja ovdje) sa urama zvjezdarnice i odredio približno njegov hod i mi- 

 jenjanje njegova hoda. Uz to sam posvetio više večeri motrenju nekih 

 svemirskih tjelesa, napose kometa: Gale 1912a; Borrelly 1912c. 



Visoka kr. zemaljska vlada podijelila je i godine 1912. društvu iznos 

 od 500 kruna za zvjezdarnicu. 



Biblioteka zvjezdarnice uvećana je nabavom najnužnijih stručnih 

 časopisa i efemerida. 



Početkom ove godine stigao je glavni durbin naše zvjezdarnice sa 

 popravka iz Beča. Gosp. Mance i ja montirali smo ga u kupoli, te se na nj 

 može sada motriti. K rektificiranju za definitivnu montažu toga instrumenta 

 pristupit će se, čim studen nešto popusti. S definitivnim namještanjem 

 meridijanskog kruga, koji jest već u meridijanskoj kolibi, započet će se 

 također, čim to vrijeme dopusti. Kad budu ti instrumenti definitivno po- 

 stavljeni i uređeni, moći će više dobrovoljnih suradnika pristupiti radu 

 na zvjezdarnici, te opet stvoriti astronomijsku sekciju. Onda će valjda i 

 naša zvjezdarnica doprinijeti koje zrnce velebnoj zgradi astronomije. Bilo 

 to što prije! 



